फाइल अपलोड नहीं होने से अटके 200 कियोस्क के 20 हजार खाते
भास्कर टीम|गुना/कुंभराज/राघौगढ़/आरोन
एसबीआई की कियोस्क बैंकों में खुलवाए गए खाते तीन महीने बाद भी नहीं आए हैं। ऐसे में हितग्राहियों को सरकार की योजनाओं के लाभ से वंचित होने जैसी स्थितियों का सामना करना पड़ रहा है। वहीं कियोस्क संचालकों के भी लोगों से झगड़ हो रहे हैं। दरअसल भारतीय स्टेट बैंक की जिले के विभिन्न गांव, कस्बों और शहर के अलग- अलग हिस्सों में करीब 200 से ज्यादा कियोस्क है। इन कियोस्क सेंटर पर बीते दिसंबर माह के पहले सप्ताह से फरवरी तक खुले करीब 20 हजार से ज्यादा खातों के नंबर नहीं आए हैं। बैंक खातों के नंबर नहीं आने के पीछे की वजह एसबीआई की बैंक शाखाओं में सर्वर ठीक से काम नहीं करने से संबंधित खाताधारकों की फाइल अपलोड नहीं होना बताया जाता है।
केस तीन : पहले का नंबर नहीं अाया, बैंक में भी नहीं खोल रहे दूसरा खाता
आरोन ब्लॉक के भौंरा गांव की रति बाई प|ी रमेश सहरिया ने भी एसबीआई की आरोन स्थित कियोस्क पर 8 जनवरी को नया खाता खुलवाया था। अभी तक महिला का खाता नंबर नहीं आया है। पीएम आवास के लिए उसका चयन हुआ है जिसकी किस्त जमा कराने के लिए उसे खाते नंबर की जरूरत है। महिला जब दूसरा खाता खुलवाने के लिए सीधे बैंक पहुंची तो उसे वहां से भी यह कहकर भगा दिया कि नया खाता कियोस्क से ही खुलेगा। वहीं जाओ, जबकि कियोस्क पर खुलवाए गए खाते का नंबर अभी तक नहीं आया है।
केस दो : तीन महीने में नहीं आया खाता नंबर, कियोस्क से बैंक का बोलते हैं और बैंक वाले भगा रहे
आरोन कस्बे के ही रिंकू पुत्र ओमकार लाल कुशवाह ने भी एसबीआई की आरोन कियोस्क पर 12 दिसंबर को खाता खुलवाया था, लेकिन खाता नंबर नहीं आया है। रिंकू ने बताया कि वह खाता नंबर लेने जब भी कियोस्क पर जाता है तो कह दिया जाता है कि बैंक में सर्वर डाउन होने से फाइल अपलोड नहीं हुई है। इससे नंबर नहीं आया है। जब वह खाता नंबर लेने खुद बैंक पहुंचा तो उसे वहां से भी कियोस्क से ही नंबर मिलने की बात कहकर भगा दिया गया।
समस्या को लेकर आए दिन हो रहे लड़ाई- झगड़े
इस समस्या को लेकर जब ग्राहक कियोस्क सेंटर पर पहुंचते हैं तो कियोस्क संचालक उन्हें ऊपर से ही खाता नंबर नहीं आने की बात कहकर वापस लौटा देते हैं। जब ग्राहक खुद बैंक जाकर मालूम करते हैं तो उन्हें बैंक से यह कहकर लौटा दिया जाता है कि आपने जिस कियोस्क पर खाता खुलवाया है, वहीं जाकर पता करें, वीं खाते नंबर मिलेंगे। ऐसे में एसबीआई की ज्यादातर कियोस्क सेंटरों पर रोजाना लड़ाई और झगड़े की स्थितियां बन रही है। लेकिन इसके बाद भी जिम्मेदारों द्वारा बैंक खाते नहीं भिजवाए जा रहे हैं।
केस एक : खाता नंबर नहीं आने से पीएम आवास की पहली किस्त नहीं मिल पाई
आरोन ब्लॉक के परासरी गांव के रहली वाली सोनम साहू प|ी नीरज साहू ने बताया कि उन्होंने कस्बे की एसबीआई जवाहर मार्ग स्थित एसबीआई की कियोस्क पर बीती 11 जनवरी 2017 को खाता खुलवाया था। इसका नंबर अभी तक नहीं आया है। खाता नंबर नहीं आने से सोनम को प्रधानमंत्री ग्रामीण आवास योजना के तहत बनने वाले आवास की पहली किस्त तक नहीं मिल सकी है। जिससे उसके पीएम आवास का निर्माण कार्य रुक गया है।
खाते नहीं खुलने से लोगों को योजनाओं के लाभ से होना पड़ रहा वंचित
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva